
REFERAT DE APROBARE A PROIECTULUI DE HOTĂRÂRE
Privind încheierea unei convenții între Municipiul Timișoara și C.N.A.I.R. S.A., referitoare la acordarea unui drept de acces gratuit, asupra imobilului-teren înscris în C.F. nr.425157-Timișoara, aflat în proprietatea Municipiului Timișoara

Imobilul-teren, înscris în C.F. nr.425157-Timișoara(conversie a C.F. nr.145371), nr. cadastral vechi A1510, este în proprietatea Municipiului Timișoara și administrarea Consiliului Local, aflându-se pe traseul ”Varianta de ocolire Timișoara-Sud”.
Având în vedere adresa nr.92/7587 din 04.02.2019, prin care, C.N.A.I.R. S.A., împuternicește societatea Tirrena Scavi S.p.A Italia – Sucursala Cluj, să acționeze în relațiile cu autoritățile, pentru obținerea, în numele companiei, a tuturor Certificatelor de urbanism, Avizelor, Acordurilor, Permiselor, precum și a Autorizațiilor, necesare în scopul realizării obiectivului ”Proiectare și execuție Varianta de ocolire Timișoara-Sud”, conform prevederilor legale în vigoare.
	Având în vedere adresa nr.92/28244 din 13.05.2020, prin care, C.N.A.I.R. S.A., împuternicește societatea Tirrena Scavi S.p.A. Italia – Sucursala Cluj, să îndeplinească toate formalitățile de relocare a rețelelor electrice, respectiv să depună documentele necesare încheierii, în numele C.N.A.I.R. S.A., a contractelor/convenție de eliberare amplasament.
	Având în vedere solicitarea primită de la societatea Tirrena Scavi S.p.A. Italia – Sucursala Cluj, în calitate de executant al obiectivului ”Proiectare și execuție Varianta de Ocolire Timișoara-Sud”, prin care ne informează că, E-Distribuție Banat S.A., în calitate de deținător de utilități (rețele electrice), pe traseul aflat în studiu, are nevoie de acordul/acceptul nostru, în ceea ce privește relocarea Rețelor Electrice de Înaltă Tensiune 110 kv, pe terenul alăturat, aflat în proprietatea Municipiului Timișoara, până la finalizarea procedurii de expropriere a acestuia, de către/și în favoarea beneficiarului final C.N.A.I.R. S.A., persoană juridică cu capital social integral de stat, de interes stategic național. 
	Pentru evitarea întârzierilor, se solicită încheierea între instituția noastră, în calitate de proprietar al terenului și beneficiarul final(C.N.A.I.R. S.A.), a unei convenții, care ar permite accesul Antreprenorului Tirrena Scavi, pe teren, în vederea efectuării lucrărilor de relocare/protejare rețele electrice 110 kv și implicit continuarea lucrărilor la varianta de ocolire ”Timișoara-Sud”.  
	Având în vedere cele menționate mai sus și prevederile art.129, lit.c, din Ordonanța de urgență nr.57/2019 – privind Codul administrativ, considerăm oportună și necesară, aprobarea încheierii unei convenții între Municipiul Timișoara și C.N.A.I.R. S.A., prin mandatar Tirrena Scavi S.p.A. Italia – Sucursala Cluj, privind constituirea cu titlu gratuit, a dreptului de acces asupra imobilului-teren înscris în C.F. nr.425157-Timișoara(conversie a C.F. nr.145371), nr. cadastral vechi A1510, aflat în proprietatea Municipiului Timișoara, începând cu data emiterii hotărârii și până la finalizarea procesului de expropriere și implicit, împuternicirea primarului municipiului Timișoara, să semneze convenția respectivă, care va face parte integrantă din hotărâre.  

